ప్రపంచ పోలియో దినోత్సవం

ప్రపంచ పోలియో దినోత్సవం (ఆంగ్లం: World Polio Day) ఇది పోలియో(పోలియోమైలిటిస్‌)కు వ్యతిరేకంగా వ్యాక్సిన్‌ను అభివృద్ధి చేసిన మొదటి బృందానికి నాయకత్వం వహించిన జోనాస్ సాల్క్ పుట్టిన జ్ఞాపకార్థం రోటరీ ఇంటర్నేషనల్ ద్వారా స్థాపించబడింది. ప్రపంచ పోలియో దినోత్సవం ప్రతీయేట  అక్టోబరు 24న జరుపుకుంటారు.

ఈ నిష్క్రియాత్మక పోలియో వైరస్ వ్యాక్సిన్‌ని ఉపయోగించడం, ఆల్బర్ట్ సబిన్ అభివృద్ధి చేసిన నోటి పోలియో వైరస్ వ్యాక్సిన్ విస్తృత వినియోగం 1988లో గ్లోబల్ పోలియో ఎరాడికేషన్ ఇనిషియేటివ్ (GPEI) స్థాపనకు దారితీసింది. అప్పటి నుండి, జిపిఇఐ ప్రపంచవ్యాప్తంగా పోలియోను 99 శాతం తగ్గించింది. పోలియో టీకాలు ప్రపంచవ్యాప్తంగా ఐదు సంవత్సరాల కంటే తక్కువ వయస్సు ఉన్న పిల్లలకు సిఫార్సు చేయబడింది.

ప్రపంచ పోలియో దినోత్సవం రోజున రోటరీ ఇంటర్నేషనల్, WHO, ఇతరులు ప్రపంచ సంస్థలు పోలియో గురించి అవగాహన కల్పించడానికి అనేక కార్యక్రమాలను నిర్వహిస్తాయి. ఈవెంట్‌లు ర్యాలీలు, వెబ్‌నార్లు, పాఠశాలలు మరియు క్లబ్‌లలో పోటీలను నిర్వహిస్తారు. అలాగే పోలియో నిర్మూలనలో ప్రపంచం సాధించిన పురోగతిని గుర్తుచేసుకోవడం, పోలియో బాధిత దేశాల్లో వ్యాక్సిన్‌లు అందిస్తున్న ఫ్రంట్ లైన్ సిబ్బందిని సత్కరించడం జరుగుతుంది.

ప్రపంచ పోలియో దినోత్సవం 2022 
ఈ సంవత్సరం ప్రధాన థీమ్ "తల్లులు మరియు పిల్లలకు ఆరోగ్యకరమైన భవిష్యత్తు" పిల్లల్లో పోలియో వ్యాధిని నిర్మూలించడానికి, తల్లులకు ఆరోగ్యకరమైన భవిష్యత్తును అందించే పనిలో సాధించిన పురోగతిని ప్రపంచం గుర్తించాలి. ఉజ్వలమైన భవిష్యత్తు కోసం పిల్లల అభివృద్ధికి సహాయపడటానికి తల్లులకు సానుకూల గర్భధారణ అనుభవాన్ని అందించడమే లక్ష్యం.

ఇవి కూడా చూడండి 

 పోలియో
 పోలియో టీకా
 జోనస్ సాల్క్
 ఆల్బర్ట్ బ్రూస్ సాబిన్

మూలాలు 

అంతర్జాతీయ దినములు